OpenLLM-France/wikimedia huggingface dataset:
# San Xoango geltokia

San Xoan Galiziako tren geltoki bat da, Ferrol udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Ferrol — Gijon

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R1aFerrolSan Xoan • Virxe do Mar • Santa Icia • O Alto do Castiñeiro • Xubia • San Sadurniño • Apalla • Moeche • Cerdido • Ponte Mera • Ortigueira • Espasante • Loiba • O Barqueiro • O Vicedo • Mosende • Folgeiro • Covas • Viveiro–Geltokia • Viveiro–Geralekua • Xuances • Xove–Geralekua • Xove–Geltokia • Lago • Bidueiros • San Cibrao • Madeiro • Burela • Cangas de Foz • Nois • Fazouro • Marzan • Foz • Barreiros • Reinante • Esteiro • Os Castros • RinloRibadeo :

### Aldiriko tren

Ferrolgo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fFerrolSan Xoan • Virxe do Mar • Santa Icia • O Alto do Castiñeiro • Piñeiros • O Ponto • Xubia • Ferrerias • Sedes • Pedroso de Naron • San Sadurniño • Lamas • Apalla • Moeche • Labacengos • Entrambarrias • Cerdido • A Cuqueira • Santa Maria de Mera • Ponte Mera • San Clodio • SenraOrtigueira :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q17631395
# San Vito sullo Ionio

San Vito sullo Ionio Italiako udalerri bat da. Catanzaroko probintzian kokatuta dago, Calabria eskualdean. 1.613 biztanle ditu, 17,17 kilometro koadroko azaleran banatuta.

## Mugakideak

San Vito sullo Ioniok honako udalerri hauekin egiten du muga:
Capistrano Cenadi Monterosso Calabro Chiaravalle Centrale Olivadi Petrizzi Polia

## Kanpo estekak

* Datuak: Q48456
* Multimedia: San Vito sullo Ionio / Q48456
# San Vito katedrala (Praga)

San Vito katedrala edota San Vitoren katedrala (txekieraz Chrám svatého Víta edo Katedrála Svatého Víta) Txekiar Errepublikako Praga hiriburuan dagoen katedral bat da. Pragako gazteluaren multzo artistikoko zati da eta hiriaren arte gotikoaren erakusgarria ere bada. 1989tik San Vito, San Wentzeslao eta San Adalbertori sagaratua dago. Bohemiako errege guztien koroaketaren lekuko izan da, bertan santu artzapezpiku guztiak eta artzapezpikuak, nahiz errege asko ere lurperatuak daudelarik. Katedrala, nahiz eta katolikoa izan, XIV. mendean eraikitzen hasi zenetik estatuaren jabetzakoa da.

## Iruditegia

* Barnealdea.
* Hegoaldeko ikuspegia: dorre nagusia eta urrezko dorrea.
* San Vito katedrala, Pragako gaztelua eta Moldava ibaia.

## Kanpo estekak

* San Vito katedralaren webgunea
* Datuak: Q5949
* Multimedia: St. Vitus Cathedral / Q5949
# San Wentzeslao enparantza

San Wentzeslao enparantza (txekieraz: Václavské náměstí edota Václavák) Txekiar Errepublikako Praga hiriburuko bulebarra da. Hiri Berrian kokatzen da eta auzo honetako kultura eta turismo gune garrantzitsua da. Luzeraz 628 metro ditu, zabaleraz berriz 60 metro, eta Můstek kokalekutik hasi (hemen antzina Hiri Zaharra eta Hiri Berria banatzen zituen lubakia gurutzatzen zuen gaur egun desagertutako zubia zegoen) eta maldan gora Pragako Museo Nazionalean amaitzen da. Enparantza hau usadioz manifestapen eta erakustaldi herrikoien kokalekua ere bada.
Izena San Wentzeslao, Bohemiako santu zaindariaren omenez du. Museoaren aurrealdean, bera irudikatzen duen zaldizko irudi bat ere bada. Enparantza honetan 1968an Pragako Udaberriko gertaera garrantzitsu asko jazo ziren.

## Garraioa

San Wentzeslao enparantzara bertaratzeko Pragako metroa edota Pragako tranbia har litezke.
Geltokiak: (Metroa) Mustek (A eta B lineak) edo Muzeum (A eta C)
Geltokiak: (Tranbia) Václavské Námêstí (9, 14 eta 91 lineak)

## Iruditegia

* San Wentzeslaoren irudia eta Pragako Museo Nazionala gauez
* Jan Palach eta Jan Zajícen oroitarriak enparantzaren goialdean
* Europa hotela
* Palác Koruna

## Ikus gainera

* San Wentzeslao

## Kanpo estekak

* Datuak: Q847613
* Multimedia: Wenceslas Square / Q847613
# San Vitores (Medio Cudeyo)

San Vitores, Espainiako Kantabria autonomia erkidegoko Medio Cudeyo udalerrian dagoen herri bat da. 2008ko erroldaren arabera 94 biztanle zituen.
# Sandersdorf-Brehna

Sandersdorf-Brehna Alemaniako hiri-udalerri bat da, Saxonia-Anhalt estatuan. Azken zentsuaren arabera 14.375 biztanle zituen, 81,84 kilometro koadroko azaleran.

## Kanpo estekak

* Datuak: Q2885796
* Multimedia: Sandersdorf-Brehna / Q2885796
# Sandesneben

Sandesneben Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 1.721 biztanle zituen 6,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q579973
* Multimedia: Sandesneben / Q579973
# Sanders (Arizona)

Sanders Ameriketako Estatu Batuetako erroldak esleitutako leku bat da. Apache konderrian kokatuta dago, Arizona estatuan. 575 biztanle ditu, 6,203272 kilometro koadroko azaleran banatuta.

## Ikus, gainera

* Apache konderria

## Kanpo estekak

* Datuak: Q540652
* Multimedia: Sanders, Arizona / Q540652
# Sanders (Kentucky)

Sanders Kentuckyko hiri bat da. Carroll konderrian kokatua dago. 2010ean 238 biztanle zituen, 0,76 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q3180186
# Sanderita

Sanderita sulfato motako minerala da.

## Ezaugarriak

Sanderita sulfato mineralaren formula kimikoa hau da: ${\ce {MgSO4 * 2H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Sanderite: Mineral information, data and localities.» www.mindat.org (Noiz kontsultatua: 12-05-2019).
# Sanders konderria (Montana)

Sanders konderria (ingelesez: Sanders County) Montanako konderri bat da, Ameriketako Estatu Batuetan. Hiriburua Thompson Falls da. 2010eko zentsuaren arabera 11.413 biztanle zituen, Sanders kilometro koadroko azaleran.

## Geografia

Sanders konderriak 7.226,02 kilometro koadro ditu. Horietatik 76,3 ura dira. Beste 7.149,72 lurra dira. Biztanleria dentsitatea 1,58 da.

## Demografia

2010eko zentsoan bizi ziren 11.413 pertsonetatik 10.553 txuriak edo hispanoak dira. Horietatik hispano edo latino kategorian 233 dira. 17 beltzak edo afroamerikarrak. 475 amerikar natiboak ziren eta 1 Hawaii edo Pazifikoko irletako natiboak. 32 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 327 pertsonek kokatzen zuten.

### Biztanleria piramidea
## Kanpo estekak

* Datuak: Q490734
* Multimedia: Sanders County, Montana / Q490734
# Sandersville (Georgia)

Sandersville Georgiako estatuko hiri bat da. Randolph County konderrian kokatua dago. 2010ean 5.912 biztanle zituen, 32,95 kilometro koadrotan banatuta.

## Ikus, gainera

* Randolph County konderria

## Kanpo estekak

* Datuak: Q2558498
* Multimedia: Sandersville, Georgia / Q2558498
# Sandetarren dorrea

Sandetarren dorrea Caceres (Extremadura, Espainia) hiriko dorre ikusgarri bat da, Caceresko alde zahar monumentalaren erdigunean dagoena. Platatarren dorrea ere esaten zaio, gaztelaniaz zenbait izenez delarik ezaguna: Torre de los Sande, Torre Sande, Torre de los Plata. Dorreari atxikia dagoen etxe edo jauregi zaharrari Casa de los Saavedra ere esaten zaio.
Dorrea XV. mendan eraiki zen, etxe zaharrago baten gainean. Goialde orijinala moztua da. Leiho eta elementu gotikoak ditu eta matakan bat balkoi funtzioa egiten.

## Erreferentziak

* ↑ (Gaztelaniaz) «Torre de Sande en Cáceres» Todo sobre Cáceres (Noiz kontsultatua: 2023-09-01).
* ↑ (Gaztelaniaz) «Casa de los Paredes-Saavedra y Torre de Sande» Cáceres Histórica (Noiz kontsultatua: 2023-09-01).

## Kanpo estekak

* Datuak: Q122167389
* Multimedia: Torre de los Sande / Q122167389
# Sandersville (Mississippi)

Sandersville Mississippiko herri bat da. Jones konderrian kokatua dago. 2010ean 731 biztanle zituen, 12,8 kilometro koadrotan banatuta.

## Ikus, gainera

* Jones konderria

## Kanpo estekak

* Datuak: Q1871038
# Scapa Flow

Scapa Flow (ingelesez 'skɑːpə edo 'skæpə ahoskatua; eskandinavierazko Skalpaflói edo 'istmo luzeko badia' toponimotik ekarria) Eskoziako Orkadetan dagoen ainguralekua da, Mainland, Graemsay, Burray, South Ronaldsay eta Hoy uharteen artean dagoena. Jada historiaurrean itsasontziek bere babesturiko urak erabiltzen zituzten eta harrezkero toki estrategikoa izan da, bidai, merkataritza edo gudarako. Lehen eta Bigarren Mundu Gerretan zehar Royal Navyren baserik nagusiena izan zen eta 1956ra arte instalazioak mantendu zituen.

## Erreferentziak

* ↑ S. C. George, Jutland to Junkyard, 1973.

## Kanpo estekak

* Datuak: Q213965
* Multimedia: Scapa Flow / Q213965
# Scaphiodontophis

Scaphiodontophis Colubridae familiako narrasti genero bat da. Mexikotik Kolonbiara hedatzen dira.

## Espezieak

* Scaphiodontophis annulatus (Duméril, Bibron & Duméril, 1854)
* Scaphiodontophis venustissimus (Günther, 1893)

## Kanpo estekak

* Datuak: Q2695036
* Multimedia: Scaphiodontophis / Q2695036
* Espezieak: Scaphiodontophis
# Scaphamites

Scaphamites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12267136
# Sarasuaren tongoa

Sarasuaren tongoa ala Gipuzkoako tongoa izenez ezagutzen da Jon Sarasua protagonistatzat duen 1991ko Gipuzkoako Bertsolari Txapelketako finaleko gertakaria.

## Gertakaria

1991ko Gipuzkoako Bertsolari Txapelketa azken Gipuzkoako Txapelketatik 24 urteko etenaren ostean heldu zen, bertsolaritzaren urrezko aroan. Telebistak emandako bultzadari esker, inoizko txapelketa jarraituena izan zen. 11.000 lagun inguru bildu zituen eta prentsa idatzian jarraipen zabala izan zuen.
Finalean ariketa guztiak normaltasunez igaro ziren, harik eta kartzelako ariketa heldu zen arte. Kartzelakoaren aurretik Jon Sarasua bigarren zihoan, Andoni Egañaren atzetik, baina alde txikiarekin. Telebistako esatariek ziotenez, Sarasuak finalaren aurretik "ondoegi ez egitea" komeni zitzaiola adierazi zuen, ez zitzaiola "txapela janztea komeni, ondorio latzak izaten ditu eta".
Kartzelako gaiak honela zioen: "Ilunabarrean amari musu emanda zeure autoan atera zara festara, ordu biak alderako itzuliko zinela esanez. Une honetan goizeko seiak dira. Oraintxe gogoratu zara amari emandako hitzaz. Zauden egoeran zaudela, zauden tokitik hiru bertso".
Sarasuak txapelketak "sortutako morboaren aurka erreakzionatu nahi" omen zuen. Ondorioz, kartzelakoan zazpi puntuko bi bertsoren ostean, zortziko "eskas" bat bota zuen.
| « | Luzitzeko egin det makina bat saio; hau txapelketa bat da eta zer arraio! Gaur etxera joatea zuk zenduke nahio, gaur ez naiz joan eta zer egingo zaio! | » |
| —Jon Sarasua, 1991-12-22 |||
Jon Sarasuaren erabakiak iskanbila handia piztu zuen bertsozaleen artean. Prentsan ere erreflexua izan zuen eztabaidak, aldeko eta kontrako ahotsekin. Esaterako, Lazaro Azkunek Euskaldunon Egunkarian tongotzat hartu zuen.
| « | Beraz, nire ustez Sarasuak egin nahi zuena alde bat utzita, egin zuena tongo izan zen. [...] Txapelketa batean ez da tongo-rik onartzen. | » |
| —Lazaro Azkune, 1992-01-09 |||

## Erreferentziak

* ↑ 1991ko Gipuzkoako Bertsolari Txapelketa. 2022-12-05 (Noiz kontsultatua: 2024-03-03).
* 1 2 «Gipuzkoako Bertsolari Txapelketa (5. 1991) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-03-03).
* ↑ «Sarasuaren bakarkakoa» bertsoa.eus (Noiz kontsultatua: 2024-03-03).
* 1 2 Paya, Xabier. (2013). Ahozko Euskal Literaturaren Antologia. Etxepare Euskal Institutua, 53-54 or. ISBN 9788469566923..
* ↑ ««Gero eta urrunago sentitzen naiz euskal progresista batek pentsatu behar duenetik»» GAUR8 2016-01-28 (Noiz kontsultatua: 2024-03-03).
* ↑ «1991-12-22 Donostia Txapelketa [Bertsoa / Jon Sarasua - Bertsoa - BDB. Bertsolaritzaren datu-basea»] bdb.bertsozale.eus (Noiz kontsultatua: 2024-03-03).
* ↑ Azkune, Lazaro. (1992). «Jon Sarasuaren protesta-tongoa» Euskaldunon Egunkaria 1992-01-09: 24..
# Saratoga (Indiana)

Saratoga Indianako herri bat da. Randolph konderrian kokatua dago. 2010ean 254 biztanle zituen, 0,69 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q2311984
* Multimedia: Saratoga, Indiana / Q2311984
# Saratoga (Kalifornia)

Saratoga Kaliforniako hiri bat da. Santa Clara konderrian kokatua dago. 2010ean 29.926 biztanle zituen, 32,1 kilometro koadrotan banatuta.

## Ikus, gainera

* Santa Clara konderria

## Kanpo estekak

* Datuak: Q927163
* Multimedia: Saratoga, California / Q927163
# Saratoga (New York)

Saratoga Ameriketako Estatu Batuetako inkorporatutako herri bat da. Saratoga konderrian dago, New York estatuan. 5.808 biztanle ditu, 42,9 kilometro koadroko azaleran banatuta.

## Ikus, gainera

* Saratoga konderrian

## Kanpo estekak

* Datuak: Q518097
* Multimedia: Saratoga, New York / Q518097
# Saratoga (Wyoming)

Saratoga Ameriketako Estatu Batuetako inkorporatutako herri bat da. Carbon konderrian dago, Wyoming estatuan. 1.702 biztanle ditu, 9,292629 kilometro koadroko azaleran banatuta.

## Ikus, gainera

* Carbon konderrian

## Kanpo estekak

* Datuak: Q1028396
* Multimedia: Saratoga, Wyoming / Q1028396
# Sarasău

Sarasău Errumaniako udalerri bat da, Maramureș konderrian. 2.433 biztanle ditu, 19,52 kilometro koadroko azaleran banatuta.

## Herriak

Udalerrian honako herriak daude:
Sarasău $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5062666
* Multimedia: Sarasău, Maramureș / Q5062666
# Saratoga (Ipar Carolina)

Saratoga Ipar Carolinako herri bat da. Wilson konderrian kokatua dago. 2010ean 408 biztanle zituen, 1,66 kilometro koadrotan banatuta.

## Ikus, gainera

* Wilson konderria

## Kanpo estekak

* Datuak: Q2028294
# Sarasota konderria (Florida)

Sarasota konderria (ingelesez: Sarasota County) Floridako konderri bat da, Ameriketako Estatu Batuetan. Hiriburua Sarasota da. 2010eko zentsuaren arabera 379.448 biztanle zituen, Sarasota kilometro koadroko azaleran.

## Geografia

Sarasota konderriak 1.878,63 kilometro koadro ditu. Horietatik 438,94 ura dira. Beste 1.439,69 lurra dira.

## Demografia

2010eko zentsoan bizi ziren 379.448 pertsonetatik 352.011 txuriak edo hispanoak dira. Horietatik hispano edo latino kategorian 30.033 dira. 17.036 beltzak edo afroamerikarrak. 667 amerikar natiboak ziren eta 102 Hawaii edo Pazifikoko irletako natiboak. 4.818 asiarrak ziren. Bestelako arraza bat kategorian 545 biztanle daude. Bukatzeko euren burua arraza bat baino gehiagotan 4.269 pertsonek kokatzen zuten.

### Biztanleria piramidea
## Kanpo estekak

* Datuak: Q501163
* Multimedia: Sarasota County, Florida / Q501163
# Sarastarri

Sarastarri (edo Saastarri, Sagastarri eta Sastarri) Aralarko mendilerroko mendia da, 996 metrokoa.

## Inguruko tokiak

* Sastarriko kobea
* Sastarriko kobea II
* Sastarriko leizea
* Erremedioko trikuharria

## Irispideak

Urkillagatik abiatzen den bide batetik, Zaldarretako lepora iritsi behar da. Hemendik, pagaditik igotzen da mendira, adierazitako bidexka batetik. Urkillagatik bertatik, posible da gailur taldea igotzea Agaotz eta Leitzadiko tontorretatik.
Aralegiko lepotik, Botsbidetara joan behar da, eta, hemendik, lur zikinetik, Agaotz lepora igo. Eta, ondoren, Agaotzera doan bide beretik jarraitu, Arratetako haizpitartea, Bedamako lepoa, Beamaburu eta Erremedios bainuetxea igaroz.

## Kanpo estekak

* Datuak: Q12267078
# Sarasvati

Hindu mitologiako jainkosa, Brahmaren emaztea. Jakinduriaren eta zientziaren jainkosa da. Vera liburu-bildumen amatzat hartzen da, eta, tradizioaren arabera, hindu alfabetoaren sortzailea izan zen. Emakume zuri eder baten gisa irudikatzen da, lau besoz hornitua. Besoetan lore bati, liburu bati, arrosario bati eta danbor bati heltzen diela ageri da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Sasigabial

Sasigabial (Tomistoma schlegelii) Tomistoma generoko animalia da. Narrastien barruko Crocodylidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Tomistoma
* Crocodylidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q242464
* Multimedia: Tomistoma schlegelii / Q242464
* Espezieak: Tomistoma schlegelii
# Sasinkovo

Sasinkovo Eslovakiako udalerri bat da, Hlohoveceko barrutian kokatuta. 12,41 km²ko azalera du eta 858 biztanle 2017ko datuen arabera.

## Historia

Idatzizko lehen aipamena 1256. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043606
* Multimedia: Sasinkovo / Q1043606
# Sasiolako zubia

Sasiolako zubia Gipuzkoako Deba eta Mutriku udalerrietan dagoen zubi bat da. N-634 errepideak zubi honen bidez Deba ibaia zeharkatzen du, eta Debako Sasiola auzoa eta Mutriku Barreiatua tunel baten bidez elkarlotzen ditu.
2006ean trafikoari ireki zen, Deba-Mutriku zubia ordezkatuz.

## Ikus gainera

* Deba-Mutriku zubia

## Kanpo estekak

* Datuak: Q25474175
# Sasimarrubi

Potentilla indica, baita ere Indimarrubi eta Sasimarrubi, gure baso eta parkeetan oso ohikoa bihurtu den landare exotikoa da. Rosaceae familiako landare belarkara iraunkorra da. Hostotza eta fruta antzekoak diren arren, ez da benetako marrubia, eta oso ondo bereiz daiteke bere lore horiengatik, zuriak edo arrosak dituen benetako marrubiarekin alderatuta.

## Deskribapena

Hostoak trifoliatuak eta berde ilunak dira. Loreak horiak dira. Fruituak, berez eterio izeneko fruitu faltsuak, kolore gorri biziko ontzi haragitsu eta loditua dira, marrubi baten antzekoak, baina esferikoak -marrubia konikoa da-, zeinaren gainazalean akeniar batzuk dauden, kolore gorrikoak horiek ere, benetako fruituak direnak. Helduaroan erraz askatzen dira, eta ontzia biluzik geratzen da. Zapore gozoa du, baina gusturik gabea.

## Banaketa

Asiako ekialdean eta hegoaldean bizi da, baina beste leku batzuetan landatzen da, hala nola landare apaingarrietan. Hainbat eskualdetan espezie inbaditzailetzat jotzen da zeren eta nahi gabe zabaldu baitira eta bertako landareen espazioak betetzen baitute.

## Taxonomia

Potentilla indica (Andrews) Th.Wolfek deskribatu zuen eta Synopsis der Mitteleuropäischen Flora aldizkarian argitaratu zen. 6(1[34,35]): 661. 1904.

### Etimologia

* Potentilla: latin posklasikotik dator, potentilla, -ae, potens, -entis (indartsua, ahaltsua) hitzatik eratorria; azkenik illa, -illae, atzizki txikigarria. Izen horrekin, antza, landare horrek dituen ahalmen idorgarria aipatu nahi dute.
* Indica: latinetik, "Indiarra".

### Sinonimia

Hauek dira sinonimo zabalduenak:
* Duchesnea indica var. major Makino
* Potentilla wallichiana Ser. in DC., 1825
* Potentilla denticulosa Ser. in DC., 1825
* Fragaria roxburghii Wight & Arn., 1839
* Fragaria nilagirica Zenker, 1835
* Fragaria malayana Roxb., 1814
* Duchesnea major (Makino) Makino, 1921
* Duchesnea fragiformis D.Don, 1825
* Potentilla indica (Andrews)
* Fragaria indica Andrews, 1897
* Duchesnea fragarioides Sm.
* Duchesnea fragiformis Sm.
* Fragaria arguta Lindl.
* Fragaria indica Jacks.
* Potentilla denticulosa Ser.
* Potentilla durandii Torr. & A.Gray
* Potentilla fragariifolia Klotzsch
* Potentilla trifida Lehm.

## Iruditegia

* Lorea.
* Fruituaren itxura duen eterioa.
* Sasimarrubia oso ohikoa bihurtu da gure basoetan.

## Erreferentziak

* ↑ https://invasorasenramales.wordpress.com/blog/page/6/
* ↑ http://legacy.tropicos.org/Name/27805421
* ↑ https://www.biodiversidadcanarias.es/biota/especie/E06834
* ↑ http://www.theplantlist.org/tpl1.1/record/rjp-10798

## Kanpo estekak

* Datuak: Q162878
* Multimedia: Potentilla indica / Q162878
* Espezieak: Potentilla indica
# Sasiolako komentu-ospitalea

Sasiolako komentu-ospitalea Debako izen bereko auzoan dagoen eraikina da.
XVI. mendeko hasieran, frantziskotarrek Itziarko Santutegitik gertu komentu bat eratzea eskatu baino kabildoek ezetz esan zuten.
1517ko abuztuaren 5ean Joan Perez Likonakoak eta bere emaztea zen Maria Ibañez Sasiolakoak Sasiolako ontziola eta inguruko lurraldeak frantziskotarrei eman zizkieten. Egun, monasterioa hustuta dago eta klaustro, ospitale eta elizaren aztarnak geratzen dira. Barnean XVII. mendeko erretaula dute, San Frantziskoren bizitzaren irudiak dituena. Frantzisko Iberok egin zuen.
1964ko urtarrilaren 17an monumentu izendatu zuten.

## Erreferentziak

* ↑ Debako Udalaren webgunea

## Kanpo estekak

* Datuak: Q65718065
* Multimedia: Sasiolako eliza / Q65718065
# Sasikarraspina

Sasikarraspina (Morchella semilibera edo Mitrophora semilibera) Morchellaceae familiako onddo espezie bat da. Jateko ona, baina ez beste Morchella espezieak bezain mamitsua. Luzaroan egoztea komeni da, toxinak eta usain txarra kentzeko. Hobe oina kentzea, kapelatik erraz bereizten da eta.

## Deskribapena

Kapela: 3 eta 6 cm artekoa. Hutsa, konikoa, beheko erdia libre, arre-lehoi kolorekoa edo marroi-grisaxka, luzetarako zain beltzaxkez apaindua, zeharkako zainek eta zain zeiharrek elkartua, albeolo irregularrak osatuz.
Hanka: Hutsa, zurixka, luzanga, zilindrikoa, zimurtsua eta ildaskatua.
Haragia: Zurixka edo okre zurbil kolorekoa, gogorra, hauskorra, zapore eta usain nabarmenik gabea.
Etimologia: Morchella terminoa "morchel" hitzetik dator, onddoetarako alemaniar hitz zahar batetik.

## Jangarritasuna

Jateko ona baina, beste Morchella batzuk baino haragi gutxiago du eta kaskarragoa da. Ondo egosi gabe ez kontsumitzea gomendatzen da.

### Nahasketa arriskua

Verpa bohemica delakoarekin nahas daiteke.

## Sasoia eta lekua

Udaberrian, zumarren eta antzeko beste zuhaitz batzuen ondoan, hezeguneetan eta itzaletan.

### Banaketa eremua

Ameriketako Estatu Batuak, Kanada, Europa, Turkia, Errusia, Japonia eta Myanmar.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 722 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 542 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 326 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas.. Diputacion foral de vizcaya, 473 or. ISBN 84-505-1806-7..

## Kanpo estekak

* Datuak: Q1795398
* Multimedia: Morchella semilibera / Q1795398
* Espezieak: Morchella semilibera